En brukers håndbok for Evolution
Prev |  | Next

# Chapter 10. Oppsett av synkronisering

Synkronisering presenterer to problemer du må håndtere.

Din datamaskin må gjenkjenne og godta din håndholdte. For tiden støtter, Ximian Evolution kun Palm-OS enheter som PalmPilot og Handspring Visor.
Du må bestemme hvilken oppførsel du ønsker for synkroniseringen.

Hvis du ikke har brukt en håndholdt enhet mot din datamaskin før må du kjøre GNOME kontrollsenter ved å velge System-> Innstillinger, og sørge for at Pilot Link er konfigurert på en korrekt måte.

Når din datamaskin og din Palm-OS-enhet snakker med hverandre, velg komponenter du ønsker under Pilot-komponenter seksjonen i kontrollsenteret Du kan bruke komponenter for synkronisering av data mot flere applikasjoner; Ximian Evolution komponentene er merket EAdresse, for kontaktene i din adressebok, EKalender, for din kalender, og EOppgave, for din oppgaveliste.

For å aktivere en komponent klikker du Aktiver. Klikk så Innstillinger for å endre oppførsel ved aktivering. Dine valg vil variere avhengig av komponent, men vil typisk være:

Deaktivert:

  Ikke gjør noe.

Synkroniser:

  Kopier nye data fra datamaskinen til den håndholdte og fra den håndholdte til datamaskinen. Fjern oppføringer som var på begge systemene men har blitt slettet på en av dem.

Kopier fra pilot:

  Hvis det finnes nye data på den håndholdte enheten, kopier disse til datamaskinen.

Kopier til pilot:

  Kopier nye data fra datamaskinen til den håndholdte.

Flett fra pilot:

  Kopier nye data fra den håndholdte til datamaskinen, og fjern all informasjon fra datamaskinen som også er slettet på den håndholdte.

Flett til pilot:

  Kopier nye data fra datamaskinen til den håndtholdte og fjern all informasjon fra den håndholdte hvis den også er slettet på datamaskinen.

Velg oppførselen du ønsker for hver komponent du velger å bruke. Hvis du er usikker kan du bruke Synkroniser. Plasser så din håndholdte i dokken og trykk på HotSync knappen.

> Forhindring av datatap: Det er alltid lurt å ta en sikkerhetskopi. For å gjøre dette lager du en kopi av katalogen `evolution` i din hjemmekatalog.

Prev | Home | Next
Managing the Addressbook | Up | Quick Reference